《遣兴二首 其一》
宋代·唐庚

南来不觉两秋砧，览照惊呼雪满簪。平日不堪文馆冷，暮年更赋武溪深。

敢缘三已有愠色，自笑一生能苦心。安得袁丝随里闬，斗鸡走狗任浮沉。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。